section_heading: Od osnivanja kluba do kraja 60-tih
paragraph_text: Nakon završetka Drugog svjetskog rata i dolaska novih stanovnika u Breznicu Našičku  1948. je osnovan Nogometni klub Mladost. Tih godina nogometne utakmice igrale su se povodom razno raznih prigoda kao što su bili blagdani, kirvaji, te turniri pogotovo u ljetno vrijeme. Igralo se i bez sportske opreme pa čak i bosonogi s ručno napravljenim loptama tzv. krpenjačama. Osnivanjem Nogometnog središta Našice ( tada Općinski nogometni savez) 1963. organizirano je i nogometno prvenstvo u sklopu Općinske nogometne lige koja je podijeljena u dvije skupine. NK Mladost se natječe u skupini 1. Općinske nogometne lige Našice s klubovima iz Ledenika, Budimaca, Bijele Loze, Podgorača, Nize i Ličana (danas Andrijevac). Klub se natječe do ljeta 1965. kada se rad klub stavlja u mirovanje zbog nedostatka financija. Nekoliko igrača prelazi tada u susjedni NK Omladinac iz Nize.<ref> Ivica Bardy: Povijest NK Omladinac Niza 1963. - 2012. Novopridošli igrači iz Breznice bili su glavne poluge u Nizi dok je NK Omladinac nastupao u tada renomiranoj Međuopćinskoj ligi (Našice, Orahovica, Slatina i D.Miholjac). 1969. klub iz Nize, NK Omladinac, odustaje od takmičenja zbog financijskih problema i klub se stavlja u stanje mirovanja a igrači iz Breznice vraćaju se kući.